PLUS วิ่ง 4% ลุ้นรายได้ปีนี้นิวไฮ 1.5 พันล้าน โต 50% อานิสงส์ออเดอร์แน่น
PLUS บวก 4% จับตารายได้ปีนี้นิวไฮ แตะ 1.5 พันล้าน โต 50% ตามเป้า รับออเดอร์ไหลเข้าต่อเนื่อง ส่งออกคึกคัก ขยายตลาดเพิ่มหนุน
PLUS บวก 4% จับตารายได้ปีนี้นิวไฮ แตะ 1.5 พันล้าน โต 50% ตามเป้า รับออเดอร์ไหลเข้าต่อเนื่อง ส่งออกคึกคัก ขยายตลาดเพิ่มหนุน
29 ธ.ค. 2565

ผู้สื่อข่าวรายงานว่า วันนี้ (29 ธ.ค.65) ราคาหุ้น บริษัท โรแยล พลัส จำกัด (มหาชน) หรือ PLUS ณ เวลา 14:32 น. อยู่ที่ระดับ 8.45 บาท บวก 0.30 บาท หรือ 3.68% สูงสุดที่ระดับ 8.55 บาท ต่ำสุดที่ระดับ 8.25 บาท ด้วยมูลค่าการซื้อขาย 44.75 ล้านบาท

โดยก่อนหน้านี้ นายพลแสง แซ่เบ๊ กรรมการผู้อำนวยการ PLUS ระบุว่า ภาพรวมธุรกิจปี 65 ตั้งเป้ารายได้ไว้ที่ 1,500 ล้านบาท เติบโต 50% จากปีก่อน ยังคงเป้าหมายตามแผน เนื่องจากสัญญาณการฟื้นตัวที่ดีหลังสถานการณ์การแพร่ระบาดของเชื้อไวรัส COVID-19 ผ่อนคลาย ภาพรวมการบริโภคในประเทศ และการส่งออกคึกคัก ส่งผลให้มีคำสั่งซื้อกลับเข้ามารับความต้องการผู้บริโภคเริ่มกลับเข้าสู่ภาวะปกติ ซึ่งบริษัทฯ มีแผนขยายธุรกิจไปยังกลุ่มประเทศใหม่มากขึ้น และลงทุนในระบบเทคโนโลยีและเครื่องจักรเพิ่มเติม เพื่อขยายตลาดใหม่สอดรับเทรนด์อุตสาหกรรมอาหารและเครื่องดื่มที่จะเติบโตในอนาคต